Fra april næste år kan nordjyderne komme med fly direkte til Baltikum.

Aalborg Lufthavn udvider nu rækken af destinationer, så passagerene fra april næste år vil kunne komme direkte til Baltikum. Det er luftfartselskabet airBaltic, der åbner en rute mellem Aalborg og Letlands hovedstad Riga. Fra Riga kan nordjyderne bruge airBaltics rutenetværk til at komme videre ud i verden, der vil efterhånden ikke være det sted i verden, Aalborg Lufthavn ikke dækker med kun en mellemlanding. Udover den nyeste tilføjelse til ruteplanen vil man også snart komme ud i verden via Frankfurt. Det er luftfartsgiganten Lufthansa, der åbner en rute hertil - i direkte konkurrence med KLM, der flyver til Amsterdam.